О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1105
от 21.07.2026 г.
За одобряване на техническо задание по чл. 125 от ЗУТ и даване на разрешение за частично изменение на действащия Общ устройствен план (ОУП) на община Перник, в обхват поземлен имот с идентификатор 11209.103.23, м. Кръст, землище с. Вискяр, община Перник

На основание чл.21, ал.1, т.11 и ал.2 от ЗМСМА, чл.103, ал.1, чл.124, ал.1 и ал.3, чл.124а, чл.124б, чл.125, ал.1, ал.2, чл.134, ал.1, т.1, чл.135, ал.1, чл.136, ал.1 от ЗУТ

ОБЩИНСКИ СЪВЕТ РЕШИ:
1. Разрешава изработване на проект за изменение на действащия Общ устройствен план /ОУП/ на община Перник, одобрен с Решение №1016 от 10.12.2018 г. на Общински съвет Перник, в териториален обхват поземлен имот 11209.103.23, местност Кръст, землище на с. Вискяр, община Перник. 

2. Одобрява задание за изменение на общия устройствен план /ОУП/ на община Перник, изготвено по реда на чл.125 от ЗУТ, за поземлен имот 11209.103.23, местност Кръст, землище на с. Вискяр, община Перник. 

3. Проектът по т.1 да се изработи в съответствие с одобреното задание, в цифров и графичен вид, съгласно чл.116а от Закона за устройство на територията в обхват поземлен имот 11209.103.23, местност Кръст, землище на с. Вискяр, община Перник, при спазване на изискванията на ЗУТ и свързаните с него нормативни актове и с обем, и съдържание, съгласно Наредба № 8/14.06.2001 г. за обема и съдържанието на устройствените планове.
5. Да се предвидят мерки за запазване на екологичното равновесие в района при изпълнение на мероприятията, да не бъдат засягани територии с концентрация на недвижими културни ценности.
6. Да се представи Становище на РИОСВ-София, за необходимостта от оценка на въздействие върху околната среда.
7. Застрояване в поземления имот да се разреши, когато за обектите бъде осигурено водоснабдяване, електрозахранване и транспортен достъп, съгласно чл.60, ал.2 и ал.110, ал.1, т.5 от ЗУТ.
8. Да бъдат предвидени мерки за запазване на изградената и функционираща инфраструктура при спазване на всички нормативни изисквания, сервитути и санитарно-охранителни зони.

9. Проектът да се съгласува с положителни писмени становища със заинтересованите централни и местни администрации, и с експлоатационни дружества.
Решението да се разгласи с обявление по реда на чл.124б, ал.2 от ЗУТ.
На основание чл.124б, ал.4 от ЗУТ решението не подлежи на оспорване.
Поради следните мотиви: В Община Перник е постъпило искане с вх.№ 26/ОКП-11928/08.06.2026 г. на Пламен Лозанов, с адрес: с. Вискяр, за даване на разрешение за изработване на проект за ЧИ на ОУП на община Перник, за поземлен имот с идентификатор 11209.103.23, местност Кръст, землище на с. Вискяр, община Перник. По силата на чл.131, ал.1, т.1 от ЗУТ заявителя е заинтересовано лице, като носител на вещни права върху поземления имот.

Към искането е приложено задание, съставено на основание чл.125 от ЗУТ за даване на разрешение за ЧИ на ОУП на община Перник, за ПИ 11209.130.23, местност Кръст, землище на с. Вискяр, община Перник. Поземленият имот се намира в източната част на село Вискяр и граничи с урбанизираната територия на населеното място и попада в зона №11-Земеделска територия. Съгласно действащия ОУП-Перник същият е без право на промяна на предназначението. Представено е подробно задание в обем съгласно чл.125 от ЗУТ, което изяснява етапите на проектиране, целта и задачите на плана.

Освен действащия ОУП на община Перник за тази територия няма други действащи устройствени планове.

Поземлен имот с идентификатор 11209.103.23, м. Кръст, с. Вискяр, община Перник, не попада в защитени територии или защитени зони включително и по натура 2000. Той представлява обработваема земеделска площ с НТП-нива и е с площ от 3 426 кв.м.
На територията на имота няма данни за съществуващи водни обекти, поречия на реки, дерета или други водостопански обекти за водоснабдяване. Имотът не е под риск от свлачищни процеси, граничи с урбанизираната територия, подходящ за застрояване.

В обхвата на имота не преминават пътища от Републиканската или общинската пътна мрежа. До него има достъп по съществуващи селскостопански пътища, които обслужват прилежащата територия. В близост /в урбанизираната територия на селото/ има път от селищната улична мрежа.

В обхвата на имота не преминават въздушни кабелни линии, собственост на електроразпределителни дружества, но те се намират в непосредствена близост.

В южната част на имота има данни за преминаване на магистрален водопровод, който се включва към водоснабдителната мрежа на населеното място. При провеждане на мероприятията по опазване на съществуващата водоснабдителна мрежа е необходимо да се спазват изискванията на Наредба №РД-02-20-1/05.03.2020 г. за условията и реда за определяне на размерите и разположението на сервитутните ивици и на специалния режим за упражняване на сервитутите на водоснабдителните и канализационните проводи/мрежи/ и съоръжения извън населените места и селищните образувания 

В приложеното задание, изготвено съгласно чл.125, ал.1 и ал.2 от ЗУТ е обоснована необходимостта от изработване на проект за ЧИ на ОУП. Основанието за изменение на ОУП на община Перник се съдържат в нормите на чл.134, ал.1, т.1/настъпили съществени промени в обществено-икономическите условия, при които е съставен планът/, чл.136, ал.1, чл.124, ал.1 и чл.125, ал.1, ал.2, ал.3 от ЗУТ, във връзка с инвестиционни намерения на собственика на имота, като заинтересовано лице по чл.131, ал.1, т.1 от ЗУТ и инициатор на искането за изменение на ОУП.
Задачата на изменението на ОУП на община Перник е поземления имот да бъде включен в нискоетажна жилищна зона или територия с устройствен режим, за да се даде възможност да бъдат изпълнени мероприятията по изграждане на еднофамилни жилищни сгради, ведно с прилежаща територия към тях. Към тази устройствена зона или територия с устройствен режим да бъдат включени и ПИ 11209.103.24, 11209.103.25 и 11209.103.26, м. Кръст, земл. с. Вискяр, община Перник.

Съгласно чл.124, ал.1 от ЗУТ, разрешение за изработване на проект за изменение на действащ общ устройствен план се дава с решение на общинския съвет по предложение на кмета на общината.

Решението е прието на заседание на Общинския съвет, проведено на 21.07.2026г., Протокол № 7 т. 28 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

